Nigerian: हर्बल ऑइल के नाम पर शहद भेज ठगे करोड़ों रुपये, नाइजीरियन गिरफ्तार - nigerian national arrested for duping several people of crores of rupees through a herbal oil scam | Navbharat Times
nigerian national arrested for duping several people of crores of rupees through a herbal oil scam
नवभारत टाइम्स | Updated: 14 Jun 2019, 07:25:38 AM IST
खुद को घाना का कारोबारी बताता था, भारत में फर्जी तरीके से रह रहा था
आरोपी ने हर्बल ऑयल की जगह पीड़ित को पैक किया हुआ शहद भेज दिया था
तमिलनाडु के कारोबारी को झांसा दिया था, मोबाइल फोन और लैपटॉप बरामद
हर्बल ऑइल में बड़े मुनाफे का लालच देकर दो लोगों से करीब डेढ़ करोड़ रुपये की धोखाधड़ी में एक नाइजीरियन को दिल्ली पुलिस की साइबर प्रिवेंशन अवेयरनेस ऐंड डिटेक्शन सेंटर (साईपैड) की टीम ने गिरफ्तार किया है। उसकी पहचान गिल्बर्ट ओकेओ पेड्रो के तौर पर हुई है। वह काफी साल से बिना दस्तावेज के भारत में फर्जी तरीके से रह रहा था। आरोपी ने हर्बल ऑइल की जगह पीड़ित को पैक किया हुआ शहद भेज दिया था। वह खुद को घाना की एक हर्बल ऑइल कंपनी का अधिकारी बताता था और भारत की एक कंपनी से माल खरीदने के लिए बात कहता था।
वह काफी साल से बिना दस्तावेज के भारत में फर्जी तरीके से रह रहा था। आरोपी ने हर्बल ऑइल की जगह पीड़ित को पैक किया हुआ शहद भेज दिया था। वह खुद को घाना की एक हर्बल ऑइल कंपनी का अधिकारी...+
साइबर सेल के डीसीपी साइबर क्राइम अनेष रॉय के मुताबिक, तमिलनाडु निवासी एक पीड़ित ने बताया था कि उससे एक शख्स ने घाना का कारोबारी बनकर मुलाकात की। खुद को ऐनिमल वैक्सिनेशन के लिए प्रॉडक्ट बनाने वाली कंपनी का प्रतिनिधि बताया। उसने सैंपल के तौर शहद भेजा था, जिसे खास तरह पैक में रखा गया था, जिसे उसने हर्बल ऑइल बताया था। उसने बताया कि यह तेल भारत के नॉर्थ-ईस्ट में मिलेगा। जाल में फंसाने के लिए उसने नॉर्थ ईस्ट के अड्रेस पर वह एक फर्जी कंपनी खोल भी रखी थी। वह कहता था कि इस कंपनी से हर्बल ऑइल खरीद कर वह उसकी घाना वाली कंपनी को बेच सकता है। इसके बदले में वह बड़ा मुनाफा कमा सकता है।
आरोपी ने इस तरह से उस कंपनी के नाम पर उसने खुद ही 20 हजार का शहद के रूप में कथित तौर पर हर्बल ऑइल बुक करवाया और उससे करीब 86 हजार में खरीद लिया। फिर उसने 25 लाख के बदले में इस तरह से 45 लाख कमाने के नाम पर एक लीटर हर्बल ऑइल का ऑर्डर कर दिया। उसने 25 लाख का पेमेंट कर दिया। आरोपी गायब हो गया। ऑइल का पैक खोला तो देखा कि उसमें शहद रखा है।
साइबर सेल को उसकी लोकेशन ग्रेटर नोएडा व बेंगलुरू मिल रही थी। कभी वह ग्रेटर नोएडा तो कभी बेंगलुरू में रहता था। पुलिस ने ग्रेटर नोएडा से गिरफ्तार कर लिया। जांच शुरू की तो पता चला आरोपी ने इस तरह से तमिलनाडु निवासी एक अन्य शख्स से भी इसी तरह से करीब सवा करोड़ रुपये का चूना लगाया है। पुलिस ने आरोपी के कब्जे से मोबाइल फोन, लैपटॉप व कुछ दस्तावेज बरामद किए हैं। पुलिस उससे पूछताछ कर उसके एक साथी सहित पूरे नेटवर्क को खंगाल रही है।
Web Title nigerian national arrested for duping several people of crores of rupees through a herbal oil scam(News in Hindi from Navbharat Times , TIL Network)
और जानें:हर्बल ऑइलशहदनाइजीरियनNigerianhoneyherbal oilCrime NewsCrime News in HindiCrime Latest NewsCrime Headlinesक्राइम समाचार